**PAKALPOJUMA LĪGUMS DIKS-23-1928-lī**

Rīgā

Dokumenta parakstīšanas datums

ir pēdējā pievienotā droša elektroniskā paraksta

un tā laika zīmoga datums

**Rīgas valstspilsētas pašvaldības Izglītības, kultūras un sporta departaments,** turpmāk – Departaments vai Pasūtītājs, Sporta un jaunatnes pārvaldes priekšnieka -direktora vietnieka Dinas Vīksnas personā, kura rīkojas saskaņā ar Rīgas domes 2023.gada 30.augusta iekšējo noteikumu Nr.RD-23-26-nt “Rīgas valstspilsētas pašvaldības darba reglaments” 130. punktu un Rīgas domes Izglītības, kultūras un sporta departamenta 08.07.2021. reglamenta Nr.DIKS-21-6-rgs “Rīgas domes Izglītības, kultūras un sporta departamenta Sporta un jaunatnes pārvaldes reglaments” 13.10. apakšpunktu, no vienas puses, un

**Biedrība “Piedzīvojumu sacensību apvienība”**  reģistrācijas Nr. 40008154479 turpmāk – Izpildītājs, valdes locekļa Jāņa Vanaga personā, kurš rīkojas saskaņā ar statūtiem, turpmāk – Izpildītājs, no otras puses, abas kopā – Puses, katra atsevišķi – Puse, pamatojoties uz Departamenta iepirkuma “Aktīvās atpūtas pasākuma “Sportiskie Ziemassvētki” organizēšanas pakalpojumi”, identifikācijas Nr. RD IKSD 2023/19, turpmāk - Iepirkums, rezultātiem noslēdz šādu līgumu, turpmāk - Līgums:

1. **Līguma priekšmets**
	1. Pasūtītājs uzdod Izpildītājam un Izpildītājs apņemas sniegt aktīvās atpūtas pasākuma “Sportiskie Ziemassvētki” (turpmāk – Pasākums) organizēšanas pakalpojumus (CPV kods 92622000-7 “Sporta pasākumu organizēšanas pakalpojumi”) turpmāk – Pakalpojums, un saskaņā ar Iepirkuma prasībām, Izpildītāja piedāvājumu, Līguma noteikumiem un pielikumiem:
		1. 1. pielikums “Darba uzdevums”, kas ietver Izpildītāja tehnisko piedāvājumu;
		2. 2. pielikums “Tāme”, kas ietver Izpildītāja finanšu piedāvājumu.
	2. Pasākuma norises datums - 2023. gada 17.decembris, norises vieta – Starptautiskais izstāžu centrs Ķīpsala, Ķīpsalas ielā 5, Rīgā .
2. **Līguma summa un norēķinu kārtība**
	1. Līguma kopējā summa par Pakalpojuma izpildi tiek noteikta 56990.00 EUR(piecdesmit seši tūkstoši deviņi simti deviņdesmit deviņi *euro un* 00 centi) bez pievienotās vērtības nodokļa (turpmāk – PVN) saskaņā ar tāmi (Līguma 2.pielikums), kas ir Līguma neatņemama sastāvdaļa. PVN tiek aprēķināts saskaņā ar spēkā esošajiem normatīvajiem aktiem.

2.2.Pasūtītājs veic priekšmaksājumu 20 % apmērā no Līguma kopējā summas, t.i. EUR 11398.00 (vienpadsmit tūkstoši trīs simti deviņdesmit astoņi *euro* un 00 centi) 10 (desmit) darba dienu laikā pēc Līguma parakstīšanas un rēķina iesniegšanas Pasūtītājam Līguma 3.nodaļā noteiktajā kārtībā, ieskaitot to Izpildītāja norādītajā kontā.

2.3. Atlikušo summu 80 % apmērā no Līguma kopējās summas, t.i. EUR 45592.00 (četrdesmit pieci tūkstoši pieci simti deviņdesmit divi *euro* un 00 centi) Pasūtītājs samaksā 10 (desmit) darba dienu laikā pēc Pakalpojuma pieņemšanas – nodošanas akta parakstīšanas un rēķina iesniegšanas Pasūtītājam Līguma 3.nodaļā noteiktajā kārtībā, ieskaitot to Izpildītāja norādītajā kontā.

1. **Rēķina formāts un iesniegšanas kārtība:**
	1. Izpildītājs sagatavo un iesniedz Departamentam apmaksai rēķinu elektroniskā formātā atbilstoši Rīgas valstspilsētas pašvaldības portālā www.eriga.lv, sadaļā „Rēķinu iesniegšana” norādītajai informācijai par elektroniskā rēķina formātu.
	2. Izpildītājam ir pienākums pašvaldības portālā www.eriga.lv sekot līdzi iesniegtā rēķina apstrādes statusam.
	3. Ja Izpildītājs ir iesniedzis nepareizi aizpildītu un/ vai Līguma nosacījumiem neatbilstošu rēķinu, Departaments šādu rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu rēķinu. Šādā situācijā rēķina apmaksas termiņu skaita no dienas, kad Izpildītājs ir iesniedzis atkārtotu rēķinu.
2. **Pakalpojuma izpildes nodošanas un pieņemšanas kārtība**
	1. Pakalpojums vai Pakalpojuma posmi tiek nodoti Pasūtītājam ar nodošanas – pieņemšanas aktu, kura projektu sastāda Izpildītājs. Sastādot nodošanas – pieņemšanas aktu par pilnīgi izpildīto Pakalpojumu, Izpildītājs tajā papildus norāda informāciju par Pasākuma dalībnieku skaitu un citu informāciju par Pasākuma norisi pēc Departamenta pieprasījuma.
	2. Pasūtītājs 3 (trīs) darba dienu laikā pēc Izpildītāja paziņojuma par Pakalpojuma pabeigšanu veic Pakalpojuma pārbaudi un paraksta pakalpojuma pieņemšanas - nodošanas aktu.
	3. Ja sniegtā Pakalpojuma laikā konstatēti trūkumi vai defekti vai neatbilstība Pakalpojuma uzdevuma noteikumiem, Pasūtītājs tiesīgs nepieņemt Izpildītāja Pakalpojumu līdz trūkumu novēršanai un neparakstīt aktu, vai parakstīt to ar attiecīgām atrunām.
	4. Izpildītājs novērš aktā norādītos Pakalpojuma trūkumus par saviem līdzekļiem ne vēlāk kā 10 (desmit) darba dienu laikā.
3. **Līguma darbības, izpildes termiņš un kārtība**
	1. Līgum stājas spēkā tā abpusējas parakstīšanas dienā un ir spēkā līdz Līgumā noteikto saistību izpildei.
	2. Izpildītājs:
		1. veic Pakalpojumu apzinīgi, centīgi, profesionāli, augstākā vai līdzvērtīgā kvalitātē, ar to iemaņu un rūpības un centības līmeni, kāds piemīt citiem šīs nozares profesionāļiem, kas veic līdzīga veida Pakalpojumus;
		2. sniedz Pakalpojumu saskaņā ar Līgumu un pielikumiem;
		3. sniedz Pakalpojumu Līgumā noteiktajos termiņos;
		4. nodrošina sekmīgu, atbilstošu un drošu Pasākuma norisi, organizējot sadarbību Pasākuma sagatavošanas un īstenošanas laikā starp visām Pasākumā iesaistītajām personām, veicot visas nepieciešamās darbības atbilstoši Līgumam un Pasūtītāja rakstiskajiem un mutiskajiem norādījumiem;
		5. saskaņo ar Pasūtītāju visas izmaiņas, kādas radušās Pakalpojuma izpildes gaitā, kā arī informē Pasūtītāju par visiem šķēršļiem un problēmām, kas varētu kavēt Pakalpojuma veiksmīgu izpildi vai ietekmēt to kvalitāti;
		6. sniedz informāciju par Pakalpojuma izpildes gaitu pēc Pasūtītāja pieprasījuma rakstveidā vai mutiski;
		7. saskaņo Pasākuma norisi ar attiecīgajām valsts un pašvaldības institūcijām, nodrošinot visas nepieciešamās atļaujas un saskaņojumus Pakalpojuma nodrošināšanai, kā arī nodrošina saistību noformēšanu Pakalpojuma pasākumiem un aktivitātēm par autortiesībām un blakustiesībām, saskaņā ar Latvijas Republikas normatīvajiem aktiem;
		8. veicot Līguma izpildi, ievēro visas valsts un pašvaldības institūciju prasības, kādas var tikt izvirzītas vai ir izvirzāmas Līgumā paredzēto darbu izpildei;
		9. ievēro visas prasības attiecībā uz Pasākuma izpildes drošību saskaņā ar Publisku izklaides un svētku pasākumu drošības likumu;
		10. nekavējoties pēc Pasākuma veic visu tehnisko iekārtu demontāžu un izvešanu no Pasākuma norises vietas;
		11. atceļ vai pārtrauc Pasākumu, ja to prasa darbu izpildes drošības apsvērumi visos gadījumos, kad cēloņu novēršana nav atkarīga no Izpildītāja vai šos cēloņus Izpildītājs nav spējīgs ar saviem spēkiem novērst;
		12. saskaņo Pasākuma informatīvos un reklāmas materiālus ar Pasūtītāju līdz publicēšanai, iesūtot saskaņojamos materiālus elektroniski Departamenta norādītajai kontaktpersonai Sarmītei Baltmanei, e-pasts sarmite.baltmane@riga.lv; tālr. 67105398
	3. Izpildītājam ir tiesības uzticēt trešajām personām Pakalpojuma atsevišķu procesu izpildi. Piesaistot pakalpojuma izpildes procesā trešās personas, Izpildītājs atbildīgs Pasūtītājam par Līguma saistību pienācīgu izpildi.
	4. Pasūtītājs:
		1. apņemas savas kompetences ietvaros nodrošināt Izpildītājam nepieciešamo atbalstu valsts un pašvaldības iestādēs organizatorisko jautājumu risināšanai Pakalpojuma izpildes laikā;
		2. sniedz Izpildītājam informāciju un dokumentāciju, kas nepieciešama Pakalpojuma izpildes nodrošināšanai, ciktāl tas ir Pasūtītāja kompetencē;
		3. veic apmaksu Līguma 3. punkta noteiktajā termiņā un kārtībā;
		4. kontrolei par finanšu līdzekļu izmantošanu var pieprasīt no Izpildītāja grāmatvedības dokumentus un citus darījumu apliecinošus dokumentus, kas saistīti ar šī Līguma 1. punktā minēta Pakalpojuma izpildi.
4. **Pušu atbildība**
	1. Ja Izpildītājs nenodrošina Pasākuma īstenošanu Līguma 1.2. punktā noteiktajā datumā un Pasūtītājs Izpildītāja nokavējuma dēļ vairs nav ieinteresēts Līguma izpildīšanā, tad Pasūtītājs var prasīt Līguma atcelšanu saskaņā ar Civillikuma 1662. un 1663. pantu. Šajā gadījumā Izpildītājs maksā Pasūtītājam līgumsodu 1000 EUR (viens tūkstotis *euro*, 0 centi) 10 (desmit) darbdienu laikā pēc Pasūtītāja pretenzijas un rēķina saņemšanas, pārskaitot to uz Pasūtītāja norādīto bankas kontu, Izpildītājs atlīdzina Pasūtītājam nodarītos zaudējumus, Pasūtītājs neatlīdzina Izpildītāja izdevumus.
	2. Izpildītāja nokavējuma gadījumā Izpildītājs maksā Pasūtītājam par katru nokavēto dienu nokavējuma procentus 0,1 % apmērā no parāda summas, bet ne vairāk kā 10 % no Līguma kopējās summas.
	3. Pasūtītāja nokavējuma gadījumā Pasūtītājs maksā Izpildītājam par katru nokavēto dienu nokavējuma procentus 0,1 % apmērā no parāda summas, bet ne vairāk kā 10 % no Līguma kopējās summas.
	4. Termiņa kavējuma gadījumā kavējuma procenti tiek aprēķināti par periodu, kas sākas nākamajā kalendāra dienā pēc Līgumā noteiktā saistību izpildes termiņa un ietver dienu, kurā saistības tiek izpildītas.
	5. Visi no Pasūtītāja vai Izpildītāja saņemtie maksājumi tiek dzēsti saskaņā ar Civillikuma 1843. panta noteikumiem.
	6. Gadījumā, ja Izpildītājs nenodrošina savu saistību izpildi, Pasūtītājs ir tiesīgs vienpusēji atkāpties no Līguma, par to paziņojot Izpildītājam, un pieprasīt no Izpildītāja atlīdzināt radušos zaudējumus un saistīto izdevumu kompensāciju, ja tiek konstatēts, ka piedāvātais Pakalpojums neatbilst Līgumā un tā pielikumos noteiktajām prasībām, un Pasūtītāja iebildumi netiek novērsti nekavējoties.
	7. Gadījumā, ja Pasūtītājs nenodrošina savu saistību izpildi, Izpildītājs ir tiesīgs vienpusēji atkāpties no Līguma un pieprasīt radušos izdevumu kompensāciju no Pasūtītāja.
	8. Pasūtītājs ir tiesīgs vienpusēji atkāpties no Līguma izpildes, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
	9. Izpildītājs pilnā mērā atbild par savā rīcībā izmantotajiem materiālajiem un finanšu līdzekļiem, ka arī par Pasūtītajam un trešajām personām radītajiem zaudējumiem, kas izriet tieši vai netieši no Izpildītāja un to piesaistīto personu rīcības.
5. **Nepārvarama vara**
	1. Puses nav atbildīgas par savu Līgumā noteikto saistību neizpildi, nepienācīgu izpildi vai izpildes nokavēšanu, ja to cēlonis ir nepārvaramas varas (*Force Majeure*) apstākļi, kurus attiecīgā Puse nevarēja paredzēt, novērst vai ietekmēt. Pie šādiem apstākļiem pieskaitāmas dabas stihijas (zemestrīce, plūdi, vētra u.tml.), streiki, jebkuras kara un teroristiskas darbības, kā arī jebkādi valsts vai pašvaldību institūciju izdoti normatīvie akti, kuru rezultātā nav iespējama līguma saistību izpilde.
	2. Par nepārvaramas varas apstākļu iestāšanos otra Puse rakstiski jāinformē divu darba dienu laikā pēc šādu apstākļu iestāšanās dienas. Nepārvaramas varas apstākļu iestāšanās ir jāapstiprina ar kompetentās iestādes izdotu dokumentu.
	3. Iestājoties nepārvaramas varas apstākļiem, Pusēm jāveic iespējamie nepieciešamie pasākumi, lai nepieļautu vai mazinātu zaudējumu rašanos.
	4. Nepārvaramas varas apstākļu iestāšanās gadījumā Līguma noteikumu izpildes termiņš tiek pagarināts par laika posmu, kādā darbojas nepārvaramās varas apstākļi.
	5. Ja nepārvaramas varas apstākļu ietekme turpinās ilgāk kā trīs mēnešus, Puses vienojas par tālāko sadarbību vai par Līguma izbeigšanu.
6. **Strīdu izskatīšanas kārtība**

Pušu domstarpības, kas rodas šā Līguma ietvaros un skar šo Līgumu vai tā pārkāpšanu, izbeigšanu vai spēkā esamību, tiek risinātas abpusējās sarunās, kurās panāktā Pušu vienošanās noformējama rakstveidā. Ja vienošanās netiek panākta, strīds tiek izšķirts Latvijas Republikas vispārējās jurisdikcijas tiesā saskaņā ar Latvijas Republikas tiesību aktiem.

1. **Noslēguma noteikumi**
	1. Līgums stājas spēkā no tā abpusējas parakstīšanas brīža un darbojas līdz Līguma saistību izpildei.
	2. Visa informācija, kas attiecas uz Līgumu un nav vispārpieejama, nav izpaužama trešajām personām bez Pušu iepriekšējas rakstiskas piekrišanas, izņemot normatīvajos aktos noteiktajos gadījumos, un izmantojama tikai un vienīgi Līguma izpildes nodrošināšanai.
	3. Vienas Puses īpašnieka vai īpašuma formas maiņa nevar būt par pamatu Līguma izbeigšanai. Līguma izpildīšanas pienākums pāriet attiecīgās Puses tiesību un saistību pārņēmējiem.
	4. Visi Līguma grozījumi un papildinājumi ir pieļaujami tikai un vienīgi tad, ja tie nav pretrunā ar PIL noteikumiem un ir spēkā tikai gadījumā, ja tie ir noformēti rakstiski (izņemot gadījumus, kas atrunāti Līguma 9.6.punktā) un parakstījušas abas Puses. Tie pievienojami Līgumam kā pielikumi un kļūst par Līguma neatņemamām sastāvdaļām.
	5. Līguma 2.pielikuma “Finanšu piedāvājuma – tāme” pozīciju vienības izcenojuma maiņa, kas saistīta ar papildu pakalpojumu nepieciešamību, kuri sākotnēji nav bijuši iekļauti tehniskajā piedāvājumā un maina Līguma 2.1.punktā kopējo summu, savstarpēji vienojoties, var tikt palielināta vai samazināta 10 % robežās.
	6. Grozījumu gadījumā, kas attiecas uz Līguma 1.pielikumā “Tehniskais piedāvājums” (t.sk. saistītajos dokumentos, kas minēti šajā pielikumā) un 2.pielikumā “Finanšu piedāvājums - tāme” Izpildītāja piedāvājuma izmaiņām (t.i., izmaiņas pasākuma programmā un ar to saistītajos dokumentos, aizvietojot vienu pakalpojumu ar citu līdzvērtīgu, aizvietojot vienu sporta speciālistu vai treneri ar citu līdzvērtīgu; pasākumu norises vietu, datumu un norises laika maiņu; tāmē norādīto izmaksu pārdale un/vai tāmes papildināšana ar jaunām izmaksu pozīcijām un/vai izmaksu pozīciju svītrošana un tml. izmaiņu veikšana), ja šo izmaiņu rezultātā netiek mainīta Līguma 2.1. punktā norādītā kopējā summa, vienošanās par grozījumiem netiek slēgta, jo vienošanās par grozījumiem funkciju pilda Izpildītāja parakstītā un Pasūtītajam adresētā vēstule par nepieciešamajām izmaiņām un Pasūtītāja saskaņojums (vēstule), kas kļūst par Līguma neatņemamu sastāvdaļu.
	7. Ja tiks pieņemti valsts vai Rīgas valstspilsētas pašvaldības lēmumi, vai tiks papildināts vai grozīts Rīgas valstspilsētas pašvaldības pilsētas svētku organizēšanas plāns, kura rezultātā Pasūtītājam būs nepieciešams papildu pakalpojums, kurš sākotnēji nav bijis iekļauts tehniskajā specifikācijā, tad būtiski Līguma grozījumi var būt saistīti ar izmaiņām līgumcenā un papildus pakalpojumiem, bet līgumcenas pieaugums, ko noteic kā visu secīgi veikto grozījumu naudas vērtības summu, nevar pārsniegt 50 (piecdesmit) procentus no sākotnējās iepirkuma Līguma līgumcenas kā arī nedrīkst pārsniegt noteikto iepirkumu līgumcenu robežvērtību. Par iespējamām izmaiņām Pasūtītājs informē Izpildītāju ne vēlāk kā 5 (piecas) darba dienas pirms attiecīgā pakalpojuma darbu uzsākšanas.
	8. Citi Līguma grozījumi var tikt veikti PIL 61. pantā noteiktajā kārtībā.
	9. Puses apņemas 5 (piecu) darba dienu laikā paziņot viena otrai par savas atrašanās vietas, pārstāvja, bankas rekvizītu un citas būtiskās informācijas izmaiņām, kas var ietekmēt Līguma pienācīgu izpildi. Puses uzņemas pilnu atbildību par šī pienākuma savlaicīgu nepildīšanu.
	10. Ja kāds no Līguma noteikumiem zaudē savu juridisko spēku, tas neietekmē pārējos Līguma noteikumus.
	11. Puses ir materiāli savstarpēji atbildīgas par zaudējumu nodarīšanu saskaņā ar spēkā esošajiem Latvijas Republikas normatīvajiem aktiem.
	12. Puses nozīmē kontaktpersonas, kuras veic savstarpēju sadarbības koordinēšanu, kā arī ir tiesīgas parakstīt pieņemšanas – nodošanas aktus Līguma ietvaros:
		1. Pasūtītāja kontaktpersona: \_\_\_\_\_\_, tālr.\_\_\_\_\_\_ , e-pasts: \_\_\_\_\_\_\_\_;
	13. Izpildītāja kontaktpersona: \_\_\_\_\_\_ tālr. \_\_\_\_, e-pasts\_\_\_\_\_\_\_\_\_\_.
	14. Visi paziņojumi un pretenzijas, kas saistītas ar Līguma izpildi, ir iesniedzamas rakstiski otrai Pusei Līgumā norādītajā adresē, un tās ir uzskatāmas par saņemtām:
		1. ja tās nosūtītas ar ierakstītu pasta sūtījumu, tad 7. (septītajā) dienā pēc nosūtīšanas dienas;
		2. ja tās iesniegtas personīgi, tad dienā, kad tās nogādātas adresātam, saņemot apliecinājumu par saņemšanas faktu;
		3. ja tās nosūtītas ar elektroniskā pasta starpniecību, izmantojot drošu elektronisko parakstu, tad 2. (otrajā) darba dienā pēc nosūtīšanas.
	15. Līgums sastādīts latviešu valodā uz 6 (sešām) lapām. Pusēm ir pieejams abpusēji parakstīts Līgums elektroniskā formātā.
	16. Līgumam pievienoti 4 (četri) pielikumi, kas ir neatņemama Līguma sastāvdaļa:
		1. *1. pielikums* Tehniskā specifikācija - Tehniskais piedāvājums uz 12 (divpadsmit) lapām;
		2. *2. pielikums* – Finanšu piedāvājums - tāme uz 2 (divām) lapām;
		3. *3*. *pielikums* ­ – Atskaite par pasākuma organizēšanas īstenošanas gaitu un rezultātiem 1 (vienas) lapas;
		4. *4. pielikums* – Pārskats par finansējuma izlietojumu uz 1 (vienas) lapas.
2. **Pušu rekvizīti un paraksti**

|  |  |
| --- | --- |
| **Pasūtītājs:** **Rīgas valstspilsētas pašvaldības Izglītības, kultūras un****sporta departaments** Rīgas valstspilsētas Izglītības, kultūras unsporta departaments Juridiskā adrese: Krišjāņa Valdemāra iela 5, Rīga, LV-1010Tālrunis: 67026816e-pasts: iksd@riga.lvNorēķinu rekvizīti:Rīgas valstspilsētas pašvaldībaJuridiskā adrese: Rātslaukums 1, Rīga, LV-1050NMR kods: 90011524360 PVN. reģ. Nr.: LV90011524360Banka: Luminor Bank, AS filiāleKods: RIKOLV2XKonts: LV LV25RIKO0021000016110RD iestādes kods: 210Dokumentu ar drošu elektronisko parakstu parakstīja D. Vīksna | **Izpildītājs:****Biedrība “Piedzīvojumu sacensību apvienība”**Reģistrācijas Nr. 40008154479Juridiskā adrese: Miera iela 4 – 17, Ļaudona, Ļaudonas pag., Madonas nov., LV-4862Tālrunis: \_\_\_\_\_\_\_e-pasts: \_\_\_\_\_\_\_\_\_\_\_\_Banka: Citadele banka, ASKods: PARXLV22Konts: LV39PARX0021201040001 Dokumentu ar drošu elektronisko parakstu parakstīja J. Vanags  |